0Z A P I S N I K

sa 08. sjednice Općinskog vijeća Općine Čepin održane 23. veljače 2022. godine u sali Hrvatskog doma u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno svih 15 članova Općinskog vijeća te da Općinsko vijeće može pravovaljano odlučivati.

NAZOČNI ČLANOVI OPĆINSKOG VIJEĆA:

1. Robert Periša

2. Boris Marks

3. Dino Modrić

4. Ksenija Rajtek

5. Miroslav Jerković

6. Tomislava Bareš

7. Velimir Džambić

8. Zoran Horvat

9. Nives Vidović

10. Vjekoslav Ćurić

11. Dino Arambašić

12. Dario Skočibušić

13. Dražen Arnold

14. Marija Čačić (prisutna putem ZOOM aplikacije)

15. Marko Brekalo

Sjednici su također nazočni: općinski načelnik Dražen Tonkovac, zamjenik općinskog načelnika Ivan Žeravica, pročelnici Mirjana Cvitkušić, Krešimir Crnković i Marica Beraković, viši savjetnik Željko Mamić, Vanesa Budač, predstavnica Zavoda za prostorno planiranje d.d. Osijek.

Predsjednik Općinskog vijeća upoznao je nazočne sa predloženim Dnevnim redom, te istaknuo kako bi jednu točku trebalo uvrstiti u Dnevni red, te zamolio pročelnika K. Crnkovića da izvijesti zbog čega je ta Odluka došla naknadno.

Pročelnik K. Crnković naveo je kako se radi o Odluci o izradi VII. Izmjena i dopuna Prostornog plana uređenja Općine (PPUO) Čepin, te kako je na predloženu Odluku pristiglo pozitivno mišljenje i suglasnost Upravnog odjela za prostorno uređenje, graditeljstvo i zaštitu okoliša OBŽ.

Predsjednik Općinskog vijeća predložio je da se točka „Donošenje Odluke o izradi VII. Izmjena i dopuna Prostornog plana uređenja Općine (PPUO) Čepin“ uvrsti u Dnevni red, te da to bude 2. točka Dnevnog reda.

Općinsko vijeće Općine Čepin sa 14 glasova ZA i 1 glasom PROTIV usvojilo je predloženu dopunu Dnevnog reda kao i predloženi Dnevni red kako slijedi:

**D N E V N I R E D**

1. Usvajanje zapisnika sa 7. sjednice Općinskog vijeća Općine Čepin
2. Donošenje Odluke o izradi VII. Izmjena i dopuna Prostornog plana uređenja Općine Čepin

(PPUO) Čepin

1. Donošenje Odluke o prijedlogu imenovanja članova Upravnog vijeća Dječjeg vrtića Zvončić Čepin
2. Donošenje Odluke o odabiru najpovoljnije ponude za kupnju nekretnine u vlasništvu Općine Čepin u k.o. Čepin, k.č.br. 3853/2
3. Donošenje Odluke o izmjenama i dopunama Odluke o imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske za područje Općine Čepin
4. Donošenje Odluke o raspodjeli rezultata poslovanja Općine Čepin za 2021. godinu
5. Razno

TOČKA 1. USVAJANJE ZAPISNIKA SA 7. SJEDNICE OPĆINSKOG VJEĆA OPĆINE ČEPIN

Predsjednik Općinskog vijeća napominje da su vijećnici uz poziv za sjednicu primili zapisnik sa 07. sjednice Općinskog vijeća Općine Čepin.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zapisnika.

Općinsko vijeća Općine Čepin je sa 14 glasova ZA i 1 glasom SUZDRŽAN usvojilo Zapisnik sa svoj 07. sjednice Općinskog vijeća Općine Čepin.

TOČKA 2. DONOŠENJE ODLUKE O IZRADI VII. IZMJENA I DOPUNA PROSTORNOG

 PLANA UREĐENJA OPĆINE ČEPIN (PPUO) ČEPIN

S ovom točkom Dnevnog reda nazočne je upoznala Vanesa Budač, predstavnica Zavoda za prostorno planiranje d.d. Osijek, te navela da iste pod točkom 1. obuhvaćaju formiranje izdvojenog građevinskog područja izvan naselja zone javne društvene namjene na prostoru zaštićenog kulturnog dobra srednjovjekovnog grada Kolođvar na k. č. br. 4823, te određivanje uvjeta načina gradnje za njeno funkcioniranje. Druga točka je ukidanje obveze urbanističkog plana uređenja sportsko-rekreacijske zone Ribnjak, te eventualno korekcija odredbi vezanih za gradnju unutar tog izdvojenog područja.

Predsjednik Općinskog vijeća otvorio je raspravu.

Vijećnik M. Brekalo zanima tko je osoba koja je obrazlagala prijedlog, kada će se graditi što se planira graditi i koji sadržaji će se graditi.

Odgovor je dala gđa. Vanesa Budač, predstavnica Zavoda za prostorno planiranje d.d. Osijek.

Kako se nitko više nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o izradi VII. Izmjena i dopuna Prostornog plana uređenja Općine Čepin (PPUO) Čepin.

Općinsko vijeće Općine Čepin jednoglasno je donijelo

ODLUKU

o izradi VII. Izmjena i dopuna

Prostornog plana uređenja Općine (PPUO) Čepin

(Odluka je sastavni dio Zapisnika)

TOČKA 3. DONOŠENJE ODLUKE O PRIJEDLOGU IMENOVANJA ČLANOVA

 UPRAVNOG VIJEĆA DJEČJEG VRTIĆA ZVONČIĆ ČEPIN

S ovom točkom Dnevnog reda nazočne je upoznao pročelnik K. Crnković i naveo da bi Općina imala profunkcionalni vrtić u svom vlasništvu, u svojoj zgradi i da bi mogli njime upravljati kako je zakon propisao, potrebno je donijeti ovu predloženu Odluku. Naveo je da se ti članovi trebaju imenovati iz reda javnih radnika, odnosno javnih djelatnika.

Predsjednik Općinskog vijeća otvorio je raspravu.

Vijećnica T. Bareš ispred Nezavisne liste Dražena Tonkovca predložila je za članove Upravnog vijeća Dječjeg vrtića Čepin: 1. Nives Vidović, 2. Branka Mak Savanović i 3. Marica Beraković.

Budući da više nije bilo prijedloga, predsjednik Općinskog vijeća zaključuje raspravu i stavlja na glasovanje prijedlog vijećnice T. Bareš ispred Nezavisne liste Dražena Tonkovac da se u Upravno vijeće Dječjeg vrtića Zvončić Čepin imenuju: 1. Nives Vidović, 2. Branka Mak Savanović i 3. Marica Beraković.

Općinsko vijeće Općine Čepin je sa 10 glasova ZA i 5 glasova SUZDRŽAN prihvatilo je prijedlog vijećnice T. Bareš, donijelo

ODLUKU

o prijedlogu imenovanja članova Upravnog vijeća

Dječjeg vrtića Zvončić Čepin

(Odluka je sastavni dio Zapisnika)

TOČKA 4. DONOŠENJE ODLUKE O ODABIRU NAJPOVOLJNIJE PONUDE ZA KUPNJU

 NEKRETNINE U VLASNIŠTVU OPĆINE ČEPIN U K.O. ČEPIN, K.Č.BR. 3853/2

S ovom točkom Dnevnog reda nazočne je upoznao pročelnik K. Crnković, a prijedlog Odluke vijećnici su dobili zajedno s materijalima za ovu sjednicu. Pročelnik K. Crnković je rekao kako je imenovano Povjerenstvo provelo natječaj za prodaju predmetne katastarske čestice i da se na taj natječaj prijavila samo jedna pravna osoba, a to je društvo Žito d.o.o., iz Osijeka i dalo svoju najpovoljniju i ujedno jedinu ponudu. Početna cijena je bila 900.000,00 kn, a njihova ponuda je bila 900.100,00 kn.

Predsjednik Općinskog vijeća otvara raspravu.

Kako se nitko nije javio za raspravu, predsjednik Općinskog vijeća zaključuje raspravu i stavlja na glasovanje prijedlog Odluke o odabiru najpovoljnije ponuda za kupnju nekretnine u vlasništvu Općine Čepin u k.o. Čepin, k.č.br. 3853/2.

Općinsko vijeće Općine Čepin je sa 13 glasova ZA i 2 glasa SUZDRDŽAN donijelo

ODLUKU

o odabiru najpovoljnije ponude za kupnju nekretnine

u vlasništvu Općine Čepin u k.o. Čepin, k.č.br. 3853/2

(Odluka je sastavni dio Zapisnika)

TOČKA 5. DONOŠENJE ODLUKE O IZMJENAMA I DOPUNAMA ODLUKE O

 IMENOVANJU POVJERENSTVA ZA ZAKUP I PRODAJU POLJOPRIVREDNOG

 ZEMLJIŠTA U VLASNIŠTVU REPUBLIKE HRVATSKE ZA PODRUČJE

 OPĆINE ČEPIN

S ovom točkom Dnevnog reda nazočne je upoznala pročelnica M. Beraković, a prijedlog Odluke vijećnici su dobili zajedno s materijalima za ovu sjednicu. Pročelnica M. Beraković navela kako je dosadašnji imenovani član Povjerenstva gosp. Romeo Jukić izjavio da je u sukobu interesa i da se povlači, i stoga se kao novog člana predlaže Jure Novokmet koji je također predstavnik agronomske struke, kao što je bio i gosp. Jukić.

Predsjednik Općinskog vijeća otvara raspravu.

Vijećnika M. Brekalo zanima zašto je predložen gosp. Jure Novokmet.

Odgovor je dao općinski načelnik.

Budući da se više nitko nije javio za riječ, predsjednik Općinskog vijeća zaključuje raspravu i stavlja na glasovanje prijedlog Odluke o izmjenama i dopunama Odluke o imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske za područje Općine Čepin.

Općinsko vijeće Općine Čepin je sa 12 glasova ZA, 2 glasa PROTIV i 1 glasom SUZDRŽAN donijelo

ODLUKU

o izmjenama i dopunama Odluke o imenovanju Povjerenstva za zakup i prodaju

poljoprivrednog zemljišta u vlasništvu Republike Hrvatske za područje Općine Čepin

(Odluka je sastavni dio Zapisnika)

TOČKA 6. DONOŠENJE ODLUKE O RASPODJELI REZULTATA POSLOVANJA OPĆINE

 ČEPIN ZA 2021. GODINU

Vijećnici su zajedno sa Dnevnim redom dobili i materijal za točku 6. S ovom točkom nazočne je upoznala pročelnica M. Cvitkušić i navela kako su 2021. godine bili prihodi poslovanja u iznosu od 44.334.238,90 kn. Rashodi poslovanja bili su 32.182.544,00 kn. Ostvaren je prihod poslovanja u iznosu 12.151.694,90 kn, te nadalje obrazložila istu.

Predsjednik Općinskog vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o raspodjeli rezultata poslovanja Općine Čepin za 2021. godinu.

Općinsko vijeće Općine Čepin sa 9 glasova ZA i 6 glasova SUZDRŽAN donijelo je

ODLUKU

o raspodjeli rezultata poslovanja Općine Čepin za 2021. godinu

(Odluka je sastavni dio Zapisnika)

TOČKA 7. RAZNO

Vijećnica M. Čačić predložila je kako cestom u njenoj ulici susreće ljude koji šeću, izvode kućne ljubimce, djeca se rolaju, te predložila da se tamo uredi šetnica, postavi par klupa, posadi koju ružu stablašicu, koju grmoliku ružu između, da se osvijetli, te da bi to tada dobilo jednu novu vizuru a kakav sadržaj u Općini Čepin nedostaje.

Vijećnika D. Arnolda zanima što je sa poduzećem Urednost, odnosno sa čepinskim vodovodom koje je trebalo biti asimilirano u osječki vodovod. Naveo je kako su više od godinu dana u općinskim prostorijama potpisani određeni sporazumi u smislu daljnje asimilacije čepinskog vodovoda u osječki vodovod, te da bi to s obzirom da je u Osijeku voda za građanstvo jeftinija i u samom Čepinu voda bi bila jeftinija. Zanima ga kakva je trenutna situacija da li su pregovori stopirani, da li su nastavljeni, gdje je zapelo, zašto bi mještani Općine Čepin i dalje plaćali skuplju vodu.

Vijećnik M. Brekalo zatražio je da se za slijedeću sjednicu Vijeća pripremi izvješće o stanju u poduzećima Komunalac i Urednost, financijsko izvješće, broj zaposlenih i plan ostanka razvoja onog što se planira da će ostati u vlasništvu Općine Čepin.

Sjednica je zaključena u 19,35 sati.

ZAPISNIČAR:

Mladenka Bagarić

KLASA: 024-01/22-01/3

URBROJ: 2158-12-2-2

 PREDSJEDNIK

 OPĆINSKOG VIJEĆA

 Robert Periša, dipl.oec.